”Peste 400 de concerte în 20 de ani de activitate…!”
„În cei 20 de ani noi am susținut peste 400 de concerte pentru comunitatea giurgiuveană, nepunând la socoteală, faptul că de 10 ani serviciile militare și toate evenimentele cu caracter istoric, în care sunt implicate fanfarele militare, au fost preluate tot de noi” – ne spunea profesorul și dirijorul orchestrei de suflători „Valahia”, Virgil PEȚANCA, în pragul împlinirii a două decenii de activitate a acestei structuri artistice, care a dus Giurgiului atâta faimă și notorietate.
„Dacă punem și acele evenimente gen Parada militară, Ziua Europei, Ziua Imnului, Ziua Drapelului, Ziua Revoluției, Ziua Națională a României, toate aceste servicii le-am susținut tot noi, fanfara „Valahia”, putând conchide că am fost prezenți și utili comunității noastre.
Aceste concerte noi le realizăm în două stagiuni: cea a concertelor în aer liber, pentru care de fapt am fost înființați, ce ține din luna iunie până la terminarea vacanței copiilor și până în luna septembrie. Și pentru că am considerat că după reîndodarea acestei vechi tradiții a concertelor susținute în Parc, am înființat și personal, și microstagiunea concertelor educative. Aceasta începe în luna octombrie la sala Zalomit sau ne deplasăm noi la diferite școli din Municipiu, concerte ce se pliază pe programa de învățământ.
Nu oricine face așa ceva. Ba chiar vreo două localități din țară ne-au copiat ulterior, organizând și ele așa ceva.
Acestea sunt principalele activități ale orchestrei de suflători „Valahia”, în toți acești 20 de ani. Aceasta este fi o succintă trecere în revistă a ceea ce am făcut în cei 20 de anidar dacă am face o radiografie mult mai munuțioasă am adăuga mult mai multe. Așa spune că am plecat de la un repwertoriu consacrat, de promenadă al fanfarei, ca structură, dar am ajuns de mult timp să depășim sonoritățile unei fanfare și ne-am adaptat la preferințele comunitățiipe cerințele ei, cât și celor din afară.
„ De două ori invitați la Festivalul George Enescu…!”
Asta pentru că bucuria mare a noastră a fost că cei din afara granițelor județului nostru și numai după doar 4 de la înființarea noastră, ne-am trezit cu cea mai onorantă invitație pe care o orchestră din Giurgiu a avut-o vreodată, aceea de a concerta, în direct, la cel mai titrat festival de gen, Festivalul „George Enescu”.
Am fost invitați chiar de două ori, la acest grandios festival. Evoluția orchestrei noastre a fost transmisă în direct în alte 5 țări, el fiind după mine unul dintre cele mai importante momente din activitatea orchestrei „Valahia”! A fost o încununare a recunoașterii faptului că reprezentăm o formație de profesioniști care avem ceva de spus.
Aș dori totodată să precizez, pentru a nu se creea confuzii, că eu am înființat două structuri: Orchestra de suflători „Valahia” și Orchestra simfonică „Valahia”.
Un al doilea moment important și totodată a recunoașterii valorii orchestrei, a fost atunci când, în urmă cu niște ani, am devenit pionierii unor concerte cu muzică de film, în România. Am susținut o serie de concerte de acest gen la Sala mare a Palatului cu care avem și acum încheiat contract și unde se va realiza un astfel de concert, anul acesta în lunile octombrie, noiembrie, iar de Crăciun, alte două concerte cu muzică de film.
Înaintea simfonicului, fanfara „Valahia” a abordat concerte întregi cu muzică de film, la inițiativa și inspirația unui dirijor german de origine română, Manciu, care cunoștea această formulă a noastră de orchestră, ajungând în scurt timp, cu aceste concerte, să cântăm la sala Radio din București.
”Festivalul internațional de film, TIF, ne-a propus să ne introducă în circuitul său…”
În urma acestor spectacole cei din Cluj au aflat de noi…Ei, organizând marele festival cinematografic, „Transilvania Internațional Film”, prescurtat TIF, unul dintre cele mai titrate festivaluri de gen din Europa, ne-am trezit cu invitația de a participa și noi, pentru a susține un concert cu muzică de film.
O carte de vizită extrem de importantă pentru orașul Giurgiu, pentru că până la urmă, noi reprezentăm acest oraș…Am concertat atunci la Alba Iulia, acolo unde s-a desfășurat acea ediție a Festivalului. În anul următor m-am întâlnit cu regizorul Tudor Giurgiu, la Cluj, unde am avut o discuție, împreună și cu primarul Emil Boc, despre ce am putea face la Giurgiu în privința acestui Festival. Asta pentru că organizatorii Festivalului își doresc ca edițiile sale să se desfășoare și în alte localități din țară, nu numai la Cluj.
Ne-au sugerat atunci să facem un cinematograf 3 D , promițându-ne că după asta vor veni la noi, prinzând Giurgiu în Festival. Ce vreți mai mult de atât. Era în al doilea mandat al primarului Nicolae Barbu. Evident că am venit la Giurgiu, am spus factorii de decizie de la nivel local ce ni se promisese și, după cum observați, nimeni nu a mișcat de atunci un deget pentru a realiza un astfel de proiect ce ne-ar fi repus pe harta României, cel puțin din punct de vedere cultural și artistic…
(Florian Tincu )